
Most of the novels I write have twists. Nagsisimula iyon as an ordinary story of boy meets girl, and ends with a happily ever after for them. Pero sa gitna ng kuwento nila, nandoon ang twisted story.

Citylights is also about boys meeting girls and falling in love. Pero sa mga nakabasa na sa book 1 and 2, malalaman ninyong kuwento rin ito ng siyudad ng Noria. An island city na isa ring fashion capital. A city with its own laws and traditions.

Sa pagwawakas ng trilogy na ito, the final secret of Noria will be revealed.

PROLOGUE

Five years ago

Fifteen years old si Sandal Gilbert nang magsimula siya sa pagmomodelo. Ngayon sa edad na twenty-three ay kabilang na siya sa top five models in the world. Isa siyang supermodel na very much in demand at kumikita ng malaki. Mula sa pagiging isang simpleng working student at scholar ng Noria City na mabibilang sa daliri ang mga damit, she now had a wardrobe cabinet na halos kasinglaki ng isang one-room apartment.

Sa kabila ng tagumpay, hindi niya nakalilimutan ang pinagmulan niya at ang utang na loob niya sa Noria. Isa kasi siya sa twenty-five orphaned babies na inampon ng siyudad sa Saving the Future (STF) program nito. Base sa programa, every ten years ay pumipili ang city government ng Noria ng twenty-five orphaned babies mula sa iba’t ibang bahagi ng mundo.

Nagiging adopted children ng siyudad ang mga sanggol. Pinalalaki at pinapag-aaral hanggang sa makapagtapos ng kolehiyo. Binibigyan ng Noria ng pag-asa at kinabukasan ang mga batang ito na pinagkaitan ng mga magulang.

Halos karamihan sa adopted children ay nagkakaroon ng tahimik at maayos na pamumuhay. Ang mga katulad ni Sandal ay isa sa mga exception dahil kakaiba ang kanyang naging buhay.

Nadiskubre kasi siya ng Nile House of Fashion habang nagtatrabaho siya sa isang fast food. Kinuha siya nito bilang isa sa mga in-house model. Dahil mas malaki ang kita niya bilang modelo, iniwanan niya ang fast food business ngunit ipinagpatuloy pa rin niya ang pag-aaral. Two years bago siya nag-graduate sa kolehiyo ay nag-took off ang kanyang career. Sabay sa pagtanggap niya ng kanyang college diploma sa Communication Arts ay itinanghal din siya bilang isang supermodel.

Kung saan-saan siyang lugar nakapupunta. Ngunit sa kabila ng tagumpay, hindi niya nakalilimutan ang siyudad ng Noria na nagsilbing ama at ina niya habang lumalaki siya. Every time na may fashion project ang Noria at kailangan ang services niya ay hindi siya nagdadalawang-isip na tumulong.

Kaya’t pagkagaling niya sa isang fashion show sa Milan ay dumiretso agad siya sa Noria para gawin ang promotional shoot sa itinatayong Landmark Tower.

“Tatalunin ng Landmark Tower ang Burj Al Arab ng Dubai!” pagmamalaki ng photographer na si Lutz. “Oras na matapos ang hotel, ito ang magiging pinakamataas at most expensive hotel standing on a man-made island!”

Bukod sa kanila ni Lutz ay kasama rin nila ang isa nitong assistant na tagadala at taga-ayos ng lighting equipment ng photographer. Kasalukuyan silang nakatayo sa harapan ng ginagawang Landmark Tower. Two floors pa lamang ang nagagawa sa tower. Ang sumusunod na five floors ay steel frame pa lamang ang makikita. Oras na matapos ang hotel, magkakaroon ito ng one hundred seventy floors plus a viewing deck.

“Maganda siguro ang sunset at sunrise na makikita sa ituktok ng tower,” aniya.

“At tayo ang unang-unang makaka-witness noon. Anyway, we need to shoot now para makuha natin ang effects ng sunset sa tower.”

Sunday ngayon kaya mga security guard at ilang workers lamang ang nasa ginagawang tower. Nabalitaan ni Sandal na naririto rin ang ilang engineers para i-check ang tower. Ang Janssen Magnus Inc., ang kumpanyang nasa likod ng pagpapatayo sa tower, ay mahigpit pagdating sa work safety kaya’t ngayong araw lamang ng Linggo binigyan ng pagkakataon ang group nina Sandal para mag-shoot. Isa pang dahilan ay ayaw ng kumpanya na makagulo sila sa trabaho ng mga crew during ordinary days.

Kasama ang guide na pinadala ng kumpanya ay umakyat sila sa second floor ng building gamit ang isang steel elevator.

Ang mga picture ni Sandal at ng Landmark Tower ay malalathala ‘di lamang sa fashion magazines kung hindi sa iba pang klase ng magazines. The shoot would showcase the engineering marvel that would enable the construction of Landmark Tower at ang iconic fashion ng Noria. Sa bawat shoot kasi ay isusuot ni Sandal ang mga damit na gawa ng limang Houses of Fashion ng Noria. Three parts ang kontrata niya rito. Ito ang first part. Kapag nasa kalagitnaan na ang paggawa sa hotel ay muli siyang babalik para magkaroon muli ng shoot. The last part would happen kapag totally finished na ang hotel.

Nang makarating sila sa second floor ay malinaw na tapos na iyon. Ang kulang na lamang ay windows and doors. 

“Lean outside the window a little bit more,” mungkahi ni Lutz.

Malaki ang tiwala ni Sandal sa photographer kaya’t lahat ng ipagawa nito ay sinusunod niya. Hinigpitan niya ang hawak sa window frame para masunod ang gusto nito. Mataas pa rin ang kinalalagyan nila at ayaw niyang mahulog. Noon niya nasulyapan ang isang grupo ng mga tao sa ibaba. Papunta ang mga iyon sa basement ng building.

After thirty minutes ay nag-order na ng pack-up si Lutz. Tuluyan na kasing lumubog ang araw.

“Nakuha mo na ba ang lahat ng photos na kailangan mo?” usisa niya.

“Mukhang kailangan pa nating bumalik next week.”

“Okay.” Gagamitin niya ang mga susunod na araw para magbakasyon. Ngayon niya na-realize na sa tuwi siyang babalik sa Noria, nagbabakasyon din siya. Sinasamantala kasi niya kapag may time siya na makipagkita sa mga kaibigan at foster brothers and sisters. Ilan sa mga ito ay may sarili nang pamilya or at least a love life.

Pero sa klase ng schedule ni Sandal, wala siyang time sa pag-ibig. At pagdating naman sa lalaki, the fashion industry was not known for its straight and manly men. Mas mapustura pa sa kanya ang mga male model sa industriya na ito.

Nagulat sila nang makarinig ng malalakas na pagsabog. Nasundan iyon ng animo lindol!

“What’s happening?” bulalas ni Lutz.

“The building, it’s collapsing!” sigaw ng assistant.

Iyon ang huling narinig ni Sandal bago bumigay ang tinutungtungan niya. Naging madilim ang lahat sa kanya. Ginising siya ng labis na sakit sa kanyang kanang paa. Nananatili ring madilim ang paligid. Noon niya napagtanto na nalibing siya nang buhay! Nagsisigaw siya sa sobrang takot. Sa gitna ng dilim na iyon ay narinig niya ang boses ng isang lalaki.

“Huwag kang mag-alala, ililigtas kita. Hindi kita iiwanan.”

Isang mapusyaw na liwanag ang nakita ni Sandal. Nagmumula ba iyon sa half-moon na nasa kalangitan? Sa tulong ng liwanag ay nakita niya ang mukha ng kanyang tagapagligtas. Hindi niya iyon makalilimutan kahit kailan.

Four years ago

Tahimik na iniinom ni Sandal ang kape niya sa outdoor coffee shop sa Baghdad Boulevard ng Persian District ng Noria. Nakasuot siya ng sunhat, sunglasses at dilaw na fit and flare dress. Sa unang tingin ay mukha siyang isa sa mga regular costumer ng shop na umiinom ng kape at gumagamit ng free Wi-Fi services nito.

Oo nga’t ginagamit ni Sandal ang kanyang laptop, pero abala rin siya sa pag-o-obserba sa nangyayari sa kanyang paligid. Lalo na sa current street fashion na makikita sa mga nakatira sa Persian District.

Bawat five districts ng Noria ay pinamumunuan ng fashion houses ng Noria. The House of Nile specialized in high culture, the House of Roman created chic and elegant clothes, the House of Persian was into signature RTW’s and the House of Athens was into fashion accessories. Ang pang-lima, ang House of Jericho, catered to the mass market. Doon din matatagpuan ang mga factories for textiles.

Pero hindi tinawag ang Noria na fashion capital dahil lamang sa specialties ng mga house of fashion. Kilala rin ang Noria sa vivid, active and unique street fashions nito. Dito sa lansangan ng Noria ay makikita ang fashionable individuals na lumilikha ng sarili nilang fashion na nakaiimpluwensiya sa ibang tao. 

At bilang writer ng Flash Magazine, naka-assign kay Sandal ang pagdiskubre ng bagong street fashion na nauuso sa bawat streets ng limang districts ng Noria at kung sino ang It girl or boy na nagpasimula ng fashion trend na iyon. Sa tulong ng mga kakilala at contact niya noong model pa siya ay nakakuha siya ng trabaho sa Flash Magazine. Malaki rin ang naitutulong sa kanya ng mga contact niya para makagawa siya ng magagandang articles para sa magazine. Most of these contacts were her foster brothers and sisters sa STF program ng Noria.

Sa pag-angat niya ng ulo mula sa pagsusulat ng draft article para sa Street Fashion news sa Flash Magazine ay nasulyapan niya ang foster brother niyang si Miner. Nakatira at nagtatrabaho ito sa Persian kaya’t batid nito ang lahat ng mga nangyayari sa lugar.

“I can’t believe it! Ang sikat na supermodel na si Sandal Gilbert ay ililibre ako ng meryenda!” panunukso nito.

“Tumahimik ka nga riyan!” saway niya sa lalaki sabay hila rito para mapaupo ito sa silya sa tabi niya. “I’m doing undercover work!”

Malakas ang naging tawa nito.

“Kahit na naka-sunglasses ka pa at sunhat, sooner or later ay may makakikilala sa iyo. Ilang taon din na naging laman ng lahat ng magazines, billboards and commercials ang mukha mo. Isang taon pa lamang ang nakararaan mula nang mag-change career ka, Sands,” anito gamit ang kanyang palayaw. 

“I am no longer a model. I am now a magazine writer. Hindi ba’t sinabi ko iyon sa message na iniwan ko sa answering machine mo?”

Hinawakan nito ang baba niya at marahang itinaas.

“You look as beautiful as ever, Sands. Hindi mo dapat iniwan ang maganda mong career.”

Saglit niyang itinaas ang right leg niya na nakasuot ng black leggings at knee-high black boots.

“I have a prosthetic right foot. Hindi na ako makapaglalakad pa sa catwalk o makatatakbo at makatatalon kapag kailangan ang action poses.”

“You still have the face and the body.”

“Maybe. Pero kilala mo ako, Miner, I don’t do things half-done. I can’t just be a face and body model. Gusto ko ay nagagawa ko ang lahat ng aspect ng isang tunay na modelo. With this right foot, imposible na iyon. Anyway, I have now a new career. And you are going to help me succeed in this new path.”

Ngumiti si Miner. Inilabas nito ang iPhone nito. Isang picture ng isang babaeng nakasuot ng latest street fashion ngayon sa Persian ang makikita roon.

“This is your It girl! Siya ang nagpaumpisa ng nauusong street fashion ngayon dito at nakakuha na rin ng interest ng mundo. It is called street beads.”

“Alam mo rin ba kung saan ko siya makikita? Mas magiging complete ang article kong isinusulat kapag na-interview ko siya.”

“Of course! Sasamahan pa kita sa bahay nila. But first, buy me the most expensive coffee here. And also some cupcakes!”

“Oo naman! Ikaw pa, you are the best foster brother of mine as of this moment!”

Nagkatawanan sila.

“I’m glad you are doing okay, Sands. Todo ang pag-aalala namin sa iyo noong lumabas ang news na isa ka sa naging biktima ng pag-collapse ng Landmark Tower. We we’re so relieved nang malaman naming nakaligtas ka at nasa ospital na.”

Napangiti si Sandal nang maalaala niya ang ginawang pagsugod ng lahat ng kanyang foster brothers and sisters sa ospital noon. Nataranta ang mga hospital staff sa dami nila.

“You were very lucky, girl, ikaw lamang ang tanging survivor sa disaster na iyon.”

Hindi na itinama ni Sandal ang kapatid. Dalawa silang nakaligtas noon. Ngunit ang lalaking nagligtas sa kanya sa guho ay nailista ang pangalan sa mga namatay. Sa kabila ng mga balitang kasama ito sa mga namatay, ayaw niyang paniwalaan iyon. Buhay ang lalaki. Malakas ito. Inalis nito ang bakal na bumagsak at dumurog sa kanyang kanang paa. Kinarga rin siya nito at dinala sa isang ligtas na lugar kung saan siya natagpuan ng dumating na rescuers. Everyone believed she crawled out of the rubble on her own. Walang sinuman na naniwala na iniligtas siya ni Warren Diaz.

Base sa naganap na imbestigasyon, kasama si Warren Diaz sa mga natabunan ng gumuhong tower. Twenty-seven people kung saan kasama ang employees ng Janssen Magnus Inc., si Lutz, ang assistant nito at ang guide nila ang namatay ng araw na iyon. Fifteen lamang ang katawan na na-recover. The rest ay naiwan na lamang sa guho na nagsilbing libingan nila. Isa nang memorial site ang lugar na iyon ngayon.

Naramdaman ni Sandal ang pagdantay ng palad ni Miner sa kamay niyang nasa table.

“Sorry, ipinaalala ko na naman sa iyo ‘yung experience na iyon.”

Umiling siya. Matagal na siyang naka-recover sa trauma na iyon. Pero ‘di pa siya nakaka-recover sa alaala ng lalaking nagligtas sa kanya. Sa kabila kasi ng pagsasabi ng lahat na patay na ito, naniniwala siyang buhay ito. Pero kung nasaan na ito at kung ano na ang nangyari rito ay hindi niya alam.

	[image: ]
	 	[image: ]


[image: ]

CHAPTER 2


[image: ]


Isang street vendor si Prenela Veins, ang bagong It girl ng Persian Streets. Labis itong natuwa nang sabihin ni Sandal na isusulat niya ang kuwento nito at kung paano nito na-develop ang street bead fashion.

Madaldal si Prenela at bago natapos ang isang oras ay natuklasan ni Sandal na nagmula ang street bead fashion nang maisipan ng dalaga na itahi ang mga bead sa damit nito para i-promote na rin ang beads na siyang itinitinda nito. Gamit ang beads ay ibinurda ni Prenela ang iba’t ibang hugis at larawan sa sariling mga damit.

Nang matapos ang interview ay inihatid si Sandal ni Miner sa train station. Could afford siyang bumili ng kotse at may parking space sa apartment na tinitigilan niya. Ang problema lamang ay ang kanyang right foot. Hirap siyang gamitin ang prosthetic foot niya sa pagmamaneho. Kaya most of the time ay nagta-taxi siya o gumagamit ng train station. Maaari siyang kumuha ng driver, pero kapag ginawa niya iyon, sosobra ang gastos niya sa kinikita niya ngayon. Siguro kapag malaki na ang suweldo niya at naging editor na siya ng Flash Magazine ay kakayanin na niyang magkaroon ng personal driver.

“Sana sa pagkikita nating muli ay ikaw na mismo ang editor ng Flash!” pahabol ni Miner bago siya iniwan.

“Magdilang-anghel ka sana!” pahabol niya rito. 

Ilang sandali pa at natanawan na niya ang paparating na train. Hindi niya ugaling makipag-unahan sa pagpasok. Hinahayaan niyang makalabas muna ang mga nasa train car bago siya sumasakay.

Isang lalaki na naka-blue overalls at baseball hat ang isa sa mga lumalabas ng train. Isang malaking tool box din ang bitbit nito. Tumigil sa pagtibok ang puso ni Sandal nang mapagmasdan ito.

Dire-diretso ang paglalakad ng lalaki. Nilagpasan siya. Sinundan niya ito ng tingin. Hindi siya maaaring magkamali! Si Warren Diaz ang lalaki!

Nakalimutan niya ang pag-uwi. Nagmamadali niyang sinundan ang lalaki. Pero mabagal ang paglalakad niya dahil sa kanyang paa. Sobrang bilis din kung maglakad ito na animo may hinahabol!

Nang makalabas siya sa station ay sumbrero na lamang ng lalaki ang natanawan niya sa gitna ng maraming pedestrians. Pilit niyang sinundan ito. Gusto niya itong makausap. Mapasalamatan at...

Nawala na sa paningin niya ang lalaki. Napakurap siya. Totoo nga bang nakita niya si Warren Diaz? O namalikmata lamang siya?

Hindi ito ang unang beses na napagkakamalan niya ang ibang tao bilang si Warren. Pero imposibleng nagkamali siya ngayon. Dumaan ito mismo sa kanyang harapan!

Dark eyes. Matangos na ilong. High cheekbones. Strong jaws. Broad shoulders. Powerful hands.

Huminga siya nang malalim. Hindi siya nagkamali. Si Warren Diaz talaga ang nakita niya. At buhay ito!

Ibig bang sabihin ay sa Persian District nakatira ang lalaki? O dumaraan lamang? Sa get-up nito ay malinaw na isa itong blue collar worker. Electrician? Plumber? Repairman?

Hanggang sa makarating siya sa kanyang apartment ay laman pa rin ng isipan niya ang lalaki. Kinuha niya sa kanyang desk ang USB na naglalaman ng lahat ng impormasyong ni-research niya noon tungkol sa binata.

Habang nasa ospital siya noon ay na-obsess siya sa pagkatao ng lalaking nagligtas sa kanya lalo pa’t iginiit ng lahat na kasama ito sa mga namatay sa pagbagsak ng Landmark Tower. Lahat ng balita tungkol dito ay iniipon niya. Todo rin ang research na ginawa niya sa buhay nito sa internet.

Doon niya natuklasan na isa itong civil engineer. Member ito ng team na nag-plano at namahala sa construction ng Landmark Tower. Taga-Mainland ito pero dahil sa angking talino at galing ay kinuha ito ng Janssen Magnus Inc. Panganay ito sa dalawang magkapatid. Ang ama nito ay nagtatrabaho abroad at owner naman ng isang grocery store sa Mainland ang ina nito. 

Nakita niya ang pamilya ni Warren nang dumalo ang mga ito sa memorial service na ginawa sa guho ng Landmark Tower. Todo ang pag-iiyak ng mga magulang nito samantalang nanatiling matatag ang kapatid nitong babae.

Gusto niyang lapitan ang mag-anak para magpasalamat. Para sabihing buhay pa si Warren. Pero wala siyang pruweba na buhay nga ang lalaki. At ayon sa mga doktor niya ay baka produkto lamang iyon ng imahinasyon niya. Sa paghahangad niyang makaligtas siya ay lumikha siya ng isang knight in shining armor. Pero ang totoo raw ay siya mismo ang nagligtas sa kanyang sarili. Sinasabi ng mga doktor na baka natatak sa isip niya ang mukha ni Warren dahil nakita niya ang bangkay ng lalaki sa guho at masyado siyang nakonsensiya na buhay siya samantalang patay na ito. Ngunit sa kabila ng paglipas ng panahon, hindi nabago ang paniniwala niyang buhay ang lalaki. At sa araw na ito ay nakuha niya pruwebang buhay si Warren Diaz.

Habang binabalikan niya ang mga impormasyong kanyang naipon ay sinusuri rin niya nang husto ang mga larawan ng lalaki. Marami sa mga ito ay kinuha niya sa Facebook page ng lalaki kaya’t bata pa ang itsura nito roon. Ngunit ang mukha nito at pangangatawan ay ‘di nalalayo sa lalaking nakasalubong niya kanina sa Persian Station.

Huminga siya nang malalim. Warren Diaz was alive. Ngunit bakit nito pinapaniwala ang lahat na patay na ito? Nagka-amnesia kaya ito? Ganoon ang usual na nangyayari sa mga bida sa teledrama, ‘di ba? 

Kumunot ang noo niya. Malinaw ang pag-iisip ni Warren nang iligtas siya nito. At nang matuklasan nito ang nangyari sa kanyang paa at nagsimula siyang mag-iiyak, nagbitiw ito ng mga salita na nagbigay ng lakas ng loob sa kanya.

“Isang paa lamang iyan. You still have the rest of your body and your life! Maraming namatay ngayong gabi, but you survived. Ibig sabihin, marami ka pang kailangang gawin. There are great and important things na naghihintay sa iyo. Gamitin mo ang experience na ito para higit kang maging matatag. You have faced death and survived! From now on, kahit na ano pang gawin mo, magtatagumpay ka. Dahil wala nang hihirap pa o mas titindi pa sa napagdaanan mo ngayon.” Marahan nitong itinaas ang kanyang mukha. “Don’t worry about the effect of this on you as a woman. Or that men would never want you again. Sa klase ng lakas na makukuha mo sa experience mong ito, nasisiguro kong kahit na sino pang lalaki ang magustuhan mo, makukuha mo siya at mapapaibig. You will be too strong for him. Hindi ka niya magagawang tanggihan.”

Pinaniwalaan niya ang sinabi nito. Iniwanan niya ang modeling business at ginamit ang kanyang college degree para magkaroon ng bagong career. Isang career na mas matibay at mas may kontrol siya. A model’s career was only good habang bata siya at maganda. Ngunit ang isang career na sumusuporta sa fashion industry didn’t need beauty or youth. Ang tanging kailangan niya ay ang kanyang skill, experience at mga contact.

Huminga si Sandal nang malalim.

“I will find you again, Warren Diaz. At tulad ng sabi mo noon, after escaping death, wala nang magiging mahirap pa para sa akin. We will meet again,” pangako niya sa sarili.

And then... Napaisip siya. Ano ang mangyayari sa muli nilang pagkikita ni Warren Diaz? 

“Tutuklasin ko ang sikreto mo. Ang mga dahilan kaya pinabayaan mong isipin ng mundo na patay ka na.”

And then? Napakurap siya. Makikipagkaibigan ba siya sa lalaki? Magiging bahagi ba ito ng buhay niya?

Masasagot na ba niya kung bakit laging bahagi ang lalaki ng kanyang mga panaginip?

Three years ago

Maraming gagawin sa araw na ito si Sandal. Nagkasakit kasi ang isa sa mga assistant editor ng Flash Magazine at sa kanya natoka ang mga trabaho nito. Paparating na ang Autumn/Winter Fashion Week kaya’t special edition ang ilalabas ng magazine ngayon since iko-cover nila ang new collections na ilalabas ng bawat houses at maging ang mga new design na ipakikita ng mga kilalang fashion designer mula sa ibang bansa na darating sa Noria para sa fashion week.

And then, makikipagkita pa siya sa detective na kinuha niya para hanapin si Warren Diaz. Ilang buwan na ang nakararaan pero wala pa ring new information ang detective kahit na ibinigay na niya rito ang lahat ng impormasyong hawak niya. Kung hindi lamang siya masyadong busy, baka siya na mismo ang naghanap kay Warren.

Isinasarado na niya ang pintuan ng kanyang apartment nang maulinigan niya ang boses ni Mrs. Karlsson na nakatira sa apartment na malapit sa elevator. Bawat apartment house sa Noria ay animo isang maliit na community. Normal din ang pagdaramayan ng mga magkakapitbahay na nakatira sa isang floor kaya’t kilala ni Sandal ang lahat ng mga nasa fourth floor kung saan naroroon ang kanyang apartment.

“Isa ka talagang lifesaver, Rift! Dahil sa iyo ay hindi kami gagastos ng malaki!” puno ng pagpapasalamat ang boses ni Mrs. Karlsson. 

“Wala ho iyon, simple lang naman ang problema ng stove ninyo. Kung magkakaroon pa kayo ng ibang problema, tawagan lamang ninyo ako.”

Natigilan siya. Ang boses na iyon ay boses ni Warren! Nagmamadali siyang naglakad sa koridor patungo sa apartment ni Mrs. Karlsson. Nakita niya ang isang lalaking naka-white T-shirt at maong. Isang toolbox din ang bitbit nito habang naglalakad ito papunta sa elevator. Pero dahil nakatalikod ito sa kanya ay hindi niya masigurado kung si Warren nga ito.

Todo ang naging kabog sa dibdib niya. Hinabol niya ang lalaki. Tinangkang tawagin, ngunit sumarado na ang elevator.

Napatiim siya ng bagang. Nakakairita na ito! This was the second time na binigyan siya ng pagkakataon na makita ang lalaki ngunit lagi ay nakalalayo sa kanya ito!

Nagbalik sa isipan niya ang naging pakikipag-usap nito kay Mrs. Karlsson!

Lumapit siya sa pintuan ng apartment ng babae. Kumatok.

“Sandal!” masaya nitong bati sa kanya. “May kailangan ka ba?”

“Sino ‘yung lalaking nanggaling dito kanina?”

“Si Rift iyon.”

Rift ang pangalan ngayon ni Warren?

“Isa ba siyang repairman?”

“Mas tamang sabihin na jack of all trades. Nirekomenda siya ng isang ka-officemate ng asawa ko. Nasira kasi ‘yung sink namin dati. At nang patingnan namin sa isang tubero, ang dami-dami niyang gustong ipaayos at sobrang laki ng sinisingil niya. Then we heard about Rift. Hindi siya professional at wala siyang lisensya pero kaya niyang gawin sa mas murang halaga ang anumang problema sa mga kasangkapan at sa bahay.”

“He can fix anything?” paninigurado ni Sandal.

Tumango ito.

“At kahit anong oras ay maaari mo siyang tawagan. Hindi katulad ng maintenance manager natin dito sa apartment na hanggang five o’clock lamang siya pwedeng gumawa. Palpak pa! Regular costumer na kami ni Rift kaya’t basta nagkakaroon kami ng problema siya ang tinatawagan namin. He has never disappointed us. Pulidong-pulido ang bawat trabaho niya. At mura rin siya kung sumingil.”

“Meron kayong phone number niya?” Halos ‘di siya makahinga. “M-May kailangan din kasi akong ipagawa.”

“Teka lang. Igagawa kita ng kopya ng telephone number niya.”

Nang sa wakas ay makuha ni Sandal ang telephone number ng binata ay halos ‘di siya makahinga sa tuwa. Sisisantihin na niya ang detective oras na magkita sila nito mamaya. And then, pag-iisipan niya kung anong bagay sa apartment niya ang dapat na masira.

Ang shower sa bathroom ang isinakripisyo ni Sandal. Ginamit niya ang handle ng walis tambo para masira at mayupi ang shower head. Gusto kasi niyang magtagal sa apartment niya si Warren. Wala siyang time sa araw, at gabi lamang ang free time niya. Thankfully, kahit anong oras ay maaaring tawagan ang lalaki.

Huminga siya nang malalim bago niya tinawagan ang phone numbers na ibinigay ni Mrs. Karlsson. Napangiti siya nang marinig ang boses na sumagot sa kabilang linya. Si Warren iyon!

“Good evening. Is this Rift?”

“Yes ma’am. Mayroon ba kayong ipagagawa?”

“It’s my shower. I need to use it in the morning. Puwede mo bang maayos iyon ngayong gabi?”

“Saan kayo nakatira?”

Ibinigay niya rito ang kanyang address.

“I know the place. Mayroon akong ilang regular customers diyan.”

“Si Mrs. Karlsson ang nag-recommend sa iyo. And I would really appreciate it kung makararating ka ngayon. Nakahanda akong doblehin ang bayad mo.”

“Ano nga pala ang pangalan ninyo? Kailangan kong sabihin iyon sa security guard sa baba para payagan akong gamitin ang intercom para makontak kayo.”

“Sandal. Sandal Gilbert.” Hindi niya sinabi rito ang pangalan niya noong iligtas siya nito. Pero imposibleng hindi siya nito nakilala. Isa siyang supermodel, at matapos ang Landmark Tower accident ay lagi siyang laman ng front page dahil siya ang only survivor. Nainterbyu pa nga siya sa isang TV show.

“Okay then, Ma’am Gilbert. Bigyan ninyo ako ng isang oras.”

Naputol ang kabilang linya. Kumunot ang noo niya. Hindi siya nakilala ng

